Takker Kate for eksplosjon i strømpebuksesalg
Det er Daily Mail som skriver om salgsboomen til den britiske kjeden, som er Storbritannias nest største kjede med supermarkeder. Asda selger ikke bare mat og interiør, men også klær og tilbehør. Og i klesavdelingen er det spesielt et produkt som har blitt revet ut av hyllene - nemlig «nude» strømpebukser, eller lyse hudfargede strømpebukser som det også kalles. Ifølge Daily Mail har kjeden økt salget med hele 500 prosent siden Kate ble hertuginne og en av Storbritannias mest populære kjendiser. minMote:Kates kåpe har skapt Burberry-boomDet var under sin første offentlige turné med prins William at Kate stadig viste fram sine hudfargede strømpebukser under knelange kjoler. Strømpebuksene er både elsket og hatet av motepressen, men det er liten tvil om at Kate har tatt dem tilbake i motebildet. - Hudfargede strømpebukser har ikke vært i motemagasinene siden 80-tallet, men Kate har gitt dem nytt liv, skrev Daily Mail etter Canada-turneen. Supermarkedet Asda tilbyr en billig variant av de lyse strømpebuksene og er ikke overrasket over at salget har økt. - Kundene våre elsker Kate. Hun er et stilikon i Storbritannia og vi gleder oss alltid til å se hva hun tar på seg neste gang, sier en talsperson for strømpebuksemerket George til Daily Mail. Tidligere har også kjeden Selfridges meldt om økning i strømpebuksesalget som en følge av Kates Canada-turné.Kates lillesøster, Pippa Middleton, omtales også som en av landets nye it-jenter og helt siden søstrene ble kjente har folk gått mann av huse for å sikre seg like klær eller kopier av deres antrekk. For eksempel takker det eksklusive merket Burburry Kate for at salget av deres klassiske kåper har skutt til værs, mens Kates sorte pumps og en rekke andre kjoler har lidd samme skjebne. Pippa har på sin side fått en egen veske oppkalt etter seg, fra det norske merket Modalu som har base i London.
Etter at hertuginne Kate (30) flere ganger har brukt lyse strømpebukser, har den britiske supermarkedkjeden Asda økt salget med 500 prosent.